क्लार्कसंस फ़ार्म
झुलसाने वाली गर्मी है,
और फ़ार्म का एक आम दिन अब ऐसा दिखता है।
मैं 6:30 उठता हूँ और एक कप कॉफ़ी पीने के बाद
मुर्गियों को उनके घर से निकालने के लिए निकल पड़ता हूँ।
गुड मॉर्निंग।
लौटते हुए मैं अपने लंच के लिए कुछ मशरूम तोड़ लाता हूँ।
और फिर मछलियों को चारा डालने जाता हूँ।
सुबह 8:45 बजे
घर पहुँचकर, मैं टमाटर का सॉस बनाना शुरू करता हूँ
जो मैं फ़ार्म शॉप के लिए बना रहा हूँ।
उसमें थोड़ी मिर्चें और हरा धनिया डालकर
उसे हल्की आँच पर पकने छोड़ता हूँ,
और उस बाड़ की मरम्मत करता हूँ जिसे सर्दियों में शिकार ने तोड़ा, पर माना नहीं।
सुबह 10:20 बजे
फिर अपने लगाए जंगली फूल काटता हूँ क्योंकि माली यही करते हैं,
पौधों के शानदार दिखने का इंतज़ार करते हैं,
फिर उनकी छँटाई करते हैं, ताकि वे अच्छे न दिखें।
उसके बाद लीसा के लिए कुछ सब्ज़ियाँ तोड़ता हूँ जो वह
अटलांटा के ग्राहकों को बेचती है।
मुझे रेवाचीनी के कुछ पौधे भी मिले, तो मैंने उन्हें भी तोड़ लिया।
और उन्हें जल्दी से दुकान ले जाता हूँ।
इस रेवाचीनी को धोना पड़ेगा।
जहाँ मैं पिछले दिन की सब्ज़ियों को फेंक देता हूँ,
क्योंकि वे बिकी नहीं क्योंकि आजकल किसी को सब्ज़ियाँ पसंद नहीं।
सुबह 11:50 बजे
फिर मैं मधुमक्खियों को देखने जाने से पहले टमाटर की सॉस को ज़रा हिलाता हूँ।
चलो, यहाँ से हटो।
और भेड़ों और मेमनों को देखता हूँ।
और फिर मैं दिन का सबसे अहम काम शुरू करता हूँ।
हमेशा कोई न कोई काम होता है।
आज मुझे खलिहान से सारे भूसे और भेड़ों की लीद को साफ़ करना है।
पर चूँकि ट्रैक्टर के आगे बाँधने के लिए बाल्टी नहीं है,
मुझे केलब को दूसरे खलिहान से स्नोप्लाऊ लाने के लिए कहना पड़ा।
-आप क्यों नहीं कर सकते? -क्योंकि यहाँ लैम्बोर्गिनी नहीं आ पाएगी।
तभी समझ गया था कि वह ख़ुश नहीं है,
क्योंकि उसे मेरा ट्रैक्टर बहुत पेचीदा लगता है।
आपका ट्रैक्टर बकवास है।
फिर, जब मैं सुबह तोड़े हुए अपने मशरूम खा रहा था,
जो क्रीम सॉस में बने थे और ख़मीरी टोस्ट पर परोसे गए थे,
बगीचे से तोड़ी पार्सली के साथ,
मुझे मेरे साथियों का फ़ोन आया
जिन्होंने बताया कि भेड़ भागकर सड़क पर आ गई हैं।
तो मैं गाड़ी से वहाँ गया और पाया कि भेड़ भागी नहीं थीं।
पर कम से कम अब स्नोप्लाऊ ट्रैक्टर के सामने लग गया था,
तो मैं भेड़ों के खलिहान में गया
और तुरंत पता चल गला कि वह भी उसमें नहीं आएगा।
धत् तेरे की।
फिर मैंने 80 साल पुराने मौत के जाल को
लीसा के ट्रैक्टर के पीछे जोड़ा और उसे इस्तेमाल किया।
शाम 6:25 बजे
देर होने की वजह से मैं टमाटर के सॉस में थोड़ा मसाला मिलाने जल्दी से घर गया,
और फिर दोबारा मछलियों को चारा डालने और अंडे इकट्ठा करने निकल गया।
और फिर मैं सो गया, यह जानते हुए कि जल्द ही...
हालात बहुत व्यस्त होने वाले हैं।
आठवाँ अध्याय कटाई
हमारी नई व्यस्त ज़िंदगियों में अब एक अतिरिक्त काम है,
जो है रोज़ाना फसलों की नमी की जाँच करना।
और चार्ली के छुट्टी पर जाने के कारण, वह काम केलब और मेरे ज़िम्मे था।
-अब, एक अनुभवी किसान... -हाँ।
...बस सरसों चबाकर ही बता सकता है कि उसमें कितनी नमी है, है न?
हाँ, वे ऐसा करते हैं। मैंने उन्हें ऐसा करते देखा है।
वे इसे खोलते हैं, बड़ी संजीदगी से ऐसा करते हैं।
मुँह में डालकर कहते हैं...
"नमी 12 है।"
-और वे सही होते हैं। वे जानते हैं? -हाँ, बिल्कुल।
मैं नहीं कर सकता, क्योंकि मैं अनुभवी किसान नहीं हूँ।
-नहीं। -तुम भी नहीं कर सकते, तुम बच्चे हो।
इसलिए हमारे पास मशीन है।
आपने कभी इसे इस्तेमाल किया है?
मुझे सोचने दो।
यह वाला हिस्सा देखिए, हमें इसमें सफ़ेद सरसों भरनी है।
इसे भर दूँ?
अभी हम "कई घंटों बाद" का एक कैप्शन लगा सकते हैं?
कई घंटों बाद...
थोड़ी सी और है?
और आपको ऐसे करना है, देखिए। और फिर...
अगर इसके हिसाब से छह से कम हो,
तो बड़ी मुसीबत होगी, कटाई नहीं कर सकते।
-हाँ। -अगर यह ज़्यादा हुई...
-नौ से। -...नौ से।
ज़्यादा गीली होने से इसे नहीं लेंगे।
आप तैयार है? ठीक है, जाँच कर रही है।
तो यह आठ प्रतिशत नमी हुई, जिसका मतलब?
यह बिल्कुल सही है। इसकी कटाई करनी होगी।
चलो करते हैं!
पर दरअसल, हम यह नहीं कर पाए।
सफ़ेद सरसों की कटाई के लिए, मुझे एक कंबाइन हार्वेस्टर चाहिए,
और मेरे पास वह नहीं है
क्योंकि उसकी कीमत ढाई लाख पाउंड है,
इसलिए उसे किराए पर लेना होगा।
और दिक्कत यह है कि इलाके का हर दूसरा किसान
आज सुबह खेतों में नमी की जाँच कर रहा होगा
और वे सभी उसी नतीजे पर पहुँचे होंगे
और वे भी किराए पर लेना चाहेंगे।
दफ़्तर पहुँचकर, मेरे डर सच साबित हो गए।
तीन दिन?
उससे पहले कुछ नहीं कर सकते?
नहीं, मेरे पास उसका नंबर है।
हाँ, आपने सही अनुमान लगाया।
नहीं, मुझे पता है।
वह पहले अपने खेत की कटाई कर रहा है।
अच्छा, ठीक है, नहीं, आपके समय के लिए शुक्रिया।
मैं बाहर गया और जहाँ भी देखा, मुझे साफ़ इशारा मिला
कि मैं वाकई इस काम में नौसिखिया था।
देखो, वहाँ पर एक कंबाइन है और वहाँ भी।
हाँ, वहाँ एक और है।
हर खेत में एक कंबाइन है।
दोपहर बाद तक, कोई कामयाबी हाथ नहीं लगी।
...सैंतीस, 42...
पर फिर केलब की लॉटरी लग गई, एक दोस्त के कारण जिसे मैं "भगवान" बुलाऊँगा
हालाँकि उसका असली नाम साइमन है।
अगर ऐसी बात है... मेरे बस दो खेतों की कटाई बाकी है,
तो आज शाम तक मेरा काम पूरा हो जाना चाहिए।
हाँ।
और फिर कल तुम्हारे पास आ सकता हूँ।
और फिर हम कटाई शुरू कर सकते हैं।
अगली सुबह,
कंबाइन का मसला सुलझने पर, मोर्चे पर जुट जाने का वक्त था।
-यह बिल्कुल सही है। -हाँ, मौसम को देखिए।
पता है।
यहाँ से पूरा दिन ट्रैक्टर आएँगे,
इसलिए आसानी के लिए इस खंभे को हटाने की कोशिश करता हूँ।
यह बहुत ही... हाँ, मैं यही करना चाहता था।
-मुझे नहीं लगता कि आपने यह किया। -मैंने किया...
ठीक है, आज तुम्हारा अहम दिन है, लैम्बो।
हमें इसी का इंतज़ार था।
आठ दशमलव नौ।
मैं जाकर इसके साथ जोड़ता हूँ।
केलब को ट्रैक्टर के साथ
चीज़ें जोड़ते हुए देखने के एक साल बाद,
मुझे लगा कि किराए पर लिए ट्रेलर को अपने लैम्बो से जोड़ने में कोई दिक्कत नहीं होगी।
मैं वह करूँगा, फिर वह करूँगा, फिर वह नहीं करूँगा।
यह बिल्कुल बाहर नहीं आ रहा है।
मैं ज़रूर कुछ करना भूल गया हूँ।
मैं क्या भूल गया हूँ?
वह नहीं।
इसका सिर्फ़ एक ही हल था।
यह काम केलब से कराया जाए।
रुकिए! रुक जाइए!
ठीक है, सब तैयार है।
उसके बाद हम फ़ार्म शॉप की ओर बढ़े,
भगवान से मिलने।
आज शुक्रवार है, 11:40 बजे हैं।
रविवार की सुबह से मौसम ख़राब होने वाला है।
तो हमें चार दिन की कटाई को डेढ़ दिन में पूरा करने की कोशिश करनी होगी।
आज का दिन बहुत व्यस्त होगा।
मेरा पंखा बंद हो गया है।
और अभी इसे ठीक कराने के पैसे नहीं हैं।
यह यहाँ रहता है या यहाँ पर।
हाँ, यह बढ़िया है।
डिडली स्क्वॉट फ़ार्म शॉप यहाँ
तो शायद हमें आज पूरी रात काम करना होगा, हाँ।
इसके अंदर कुछ टॉयलेट रोल हैं।
अगर कम पड़ जाएँ, तो मुझे बता दीजिएगा, ठीक है?
-तुम वाकई टॉयलेट रोल लाए हो? -हाँ।
पहली बार नहीं होगा जब इनकी कमी पड़ेगी।
देखो!
हमारा कंबाइन हार्वेस्टर आ गया।
यह पहुँच गया।
-वह साइमन है। -वह साइमन है।
उसने समझाया कि यह कैसे करना है? काम करते-करते सीखना है?
हाँ।
फिर हमने उस मुद्दे पर चर्चा की जिससे और दबाव बढ़ेगा।
यह एक असामान्य साल है जब जौ और सफ़ेद सरसों
एक ही समय पर तैयार हुई है।
-हाँ। ऐसा कभी नहीं हुआ। -बहुत असामान्य है।
-आमतौर पर जौ पहले तैयार... -हाँ, दो या तीन हफ़्ते पहले तैयार होती है।
-और फिर सफ़ेद सरसों... -हाँ।
-यह वसंत के सूखे के कारण है? -हाँ।
चलो शुरू करते हैं।
और काम शुरू हो गया है।
मेरी पहली कटाई।
कंबाइन कितने शानदार होते हैं न?
ये ज़बरदस्त हैं।
सही कहा, मतलब, इस चीज़ को काटना,
फली को खोलना, उन छोटे-छोटे...
वह विशाल मशीन उन नन्हे बीजों को निकालते हुए कहती है,
"यह नहीं चाहिए, वह नहीं चाहिए, यह नहीं चाहिए। पर यह ज़रूर चाहिए।"
और यह मापती है कि कितने बीज निकाले हैं।
यह बस... खेती कमाल की चीज़ है, है न?
जोश बढ़ रहा है, मैं जोश से भरा हूँ।
आज रात के, सुबह के 3:00 बजे भी मैं काम करता रहूँगा।
आप ऊँघ रहे होंगे।
जब कंबाइन भरने वाला था,
केलब ने अपनी जगह ले ली।
ठीक है, उसे वहीं रोक दो।
पहली खेप निकल रही है।
और जब उसने दो कंबाइन से दो खेप माल भर लिया...
वह उसे रखने के लिए खलिहान चला गया।
और जब वह मेरे 19वीं सदी के ट्रेलर से जूझ रहा था...
हे भगवान।
...मैं अपने पहले चक्कर के लिए दिमागी तौर पर तैयार हो रहा था।
मैं बस पीछे चल रहा हूँ।
उसकी पीली बत्ती जल गई है, जिसका मतलब उसका टैंक 80 प्रतिशत भर गया है।
मैं पहुँच रहा हूँ। यही वह पल है।
मैं आ रहा हूँ।
नहीं, मैं तेज़ी से नहीं आ रहा हूँ।
और पीछे जाना होगा। और पीछे जाइए।
सही कहा, मुझे पहले पीछे से भरना है।
मुझे आगे भी नज़र रखनी होगी और पीछे भी।
एक कबूतर बनना पड़ेगा।
नीचे गिर रहा है।
अरे, नहीं, मैं रुक गया।
चलते रहिए।
मैं यह नहीं कर सकता। अरे, नहीं।
मुझे आगे होना होगा।
ज़रा रुको, मुझे क्या करना है? धीमा चलाऊँ।
तैयार, स्थिर रहिए...
अरे, नहीं, धत् तेरे की।
शाबाश। आपने ज़्यादातर बीच में डाली है।
हे भगवान, यह मुश्किल काम है!
सब उल्टा है, तो अगर मैं यहाँ देख रहा हूँ,
पीछे मुड़कर और मुझे लगता है, "यह पीछे है,"
मुझे धीमा होना होगा।
जब वह पीछे हो, तो धीमे हो जाओ।
जब वह आगे है, तो रफ़्तार बढ़ा लो।
ख़ुशी की बात है कि अगले चक्कर में कोई गड़बड़ नहीं हुई।
सब बहुत अच्छे से हुआ।
सब रेसिंग ड्राइवर सटीकता से चलाने की बात करते हैं,
वे इन शब्दों के मायने नहीं जानते।
फिर मैं जल्दी से अपना माल रखने चला गया,
यह अच्छी तरह जानते हुए कि सालों तक ट्रैक्टर के
ट्रैफ़िक को रोकने की शिकायत करने के बाद,
अब मैं ख़ुद ट्रैक्टर में ट्रैफ़िक को रोक रहा था।
आप सबको फ़ार्म शॉप पर रुकना चाहिए था,
तो आप यहाँ नहीं फँसे होते, है न?
फ़ार्म पहुँचकर यह ज़रूरी था कि मैं जल्दी से बीज उतार दूँ,
ताकि मैं कंबाइन के फिर पूरा भरने से पहले खेत वापस पहुँच जाऊँ।
बहुत अच्छे।
फिर, पीछे जाना है... ज़रा रुको। अगर मैं इस तरफ़ घुमाऊँ।
पीछे ले जाना है...
हाँ।
मेरा कोण गलत था।
अगर पीछे जाऊँ, इस तरफ़ से यह दाएँ रहेगा।
हाँ, यही ठीक है।
उफ़।
रुको। ध्यान दो, जेरमी।
अगर इस तरफ़ जाऊँ, पीछे बाहर रहूँ।
हे भगवान, यह बिल्कुल नामुमकिन है।
सिर्फ़ छह कोशिशों के बाद, जो आसानी से एडिट करके हटाया जा सकता था,
बहुत ज़्यादा आधुनिक किराए का ट्रेलर अंदर चला गया था।
अरे, वाह।
अरे, धत् तेरे की।
हे भगवान, किस्मत अच्छी थी। मैं केलब को यह नहीं बताऊँगा।
मौसम साफ़ रहते,
हमने साथ मिलकर ज़्यादा से ज़्यादा कटाई करने की कोशिश की।
अच्छा, मेरे इस नक़्शे के मुताबिक यह खेत 54.8 एकड़ का है
और अगर अच्छा मौसम रहा होता,
तो इससे 23,500 पाउंड कीमत की सफ़ेद सरसों मिलने की उम्मीद कर सकते थे।
मुझे नहीं लगता अब इतनी मिलेगी।
मैं चार्ली को फ़ोन करके पूछना चाहूँगा, पर वह छुट्टी पर है।
तो, हम एक घंटे में दस एकड़ कटाई कर रहे हैं
और सभी कनाडा के लोग हमें देखकर हँसी से लोट-पोट हो रहे हैं।
अंदर वाकई बहुत गर्मी होती जा रही है।
अपनी एयर कंडीशनिंग थोड़ी बढ़ा देता हूँ।
उस तरफ़ जाऊँ...
उसे बाहर निकालूँ...
इसका मतलब दाएँ जाना के लिए मुझे उस तरफ़ जाना है।
रुको, मैं एक और बार इसकी कोशिश करूँगा।
काम करने के सुखद हालात होने के बावजूद,
एक बात मेरे दिमाग को परेशान कर रही थी।
दरअसल, हमें कटाई में कितना बीज मिल रहा है?
कंप्यूटर पर क्या आ रहा है, साइमन?
उपज मॉनिटर दिखा रहा है
कि एक हेक्टेयर में 2.5 टन मिल रहा है,
तो एक एकड़ में एक टन हुआ।
पर हमें एक एकड़ में डेढ़ टन की उम्मीद है।
कुछ हिस्से अच्छे हैं।
सात दशमलव तीन। सब बढ़िया है।
तो जहाँ तक मैं बता सकता था,
कटाई में कनखजूरे ज़्यादा मिल रहे थे।
वे हज़ारों की तादाद में थे।
पर मुझे बताया गया कि यह आम बात थी, तो हम काम करते रहे।
ठीक है, चलते हैं, कोट पहन लिया है।
मेरे खयाल से दूसरे खेत से पहले के मुकाबले ज़्यादा उपज मिली है... यकीनन।
ज़रा रुको।
उस तरफ़ से पीछे जाता है, हाँ, इसे उस तरफ़ ले जाओ।
लानत है, वह गलत तरफ़ है।
-यह ट्रैक्टर सम्मेलन जैसा है। -है न?
-तो हमने पिकेट पीस खत्म कर लिया। -हाँ।
अभी लोअर वॉशपूल कर रहे हैं।
और फिर हमें बरी हिल नॉर्थ करना है, जो 45.7 एकड़ है।
काम पर लग जाइए, जेरमी।
-उसकी बत्ती जल गई है। -हाँ।
अगली सुबह, जब हमने कटाई शुरू की,
तो कनखजूरों की मेरी पहली खेप आम से भी ज़्यादा मुश्किल भरी थी।
उसने फ़ार्म के अहाते में ट्रक खड़ा किया है।
उसका दिमाग फिर गया है।
उसे वह जल्दी नहीं मिलने वाला।
लेकिन केलब की गुस्सा दिलाने वाली पार्किंग बहुत छोटी परेशानी थी।
क्योंकि, कल से हटकर, आज आसमान में बादल थे
और उससे देर-सुबह की नमी जाँच अच्छी नहीं आई।
-दस। -दस।
हाँ।
यह बहुत ज़्यादा है। दो प्रतिशत ज़्यादा। यह गीली क्यों हो गई?
बारिश तो नहीं हुई। क्या यह वातावरण की नमी है?
वातावरण की नमी है।
क्योंकि आज सुबह 7:00 बजे के मुकाबले अभी ज़्यादा नमी है।
तो हम क्या करें?
ख़ुशकिस्मती से, हम एक चीज़ कर सकते थे।
हम जाकर जौ की जाँच कर सकते थे कि क्या हम उसकी कटाई कर सकते थे।
-क्या ख़बर है, दोस्त। -14.7।
-उसकी सीमा क्या है? -15।
-तो, काटने के लिए ठीक है? -हम काट सकते हैं। हाँ।
ठीक है, मेरे हिसाब से वह काफ़ी सफल रहा।
तुमने वह सुना, नन्हे बच्चे? वह सफल रहा।
साइमन, इन्हें सिर पर मत चढ़ाओ।
अभी मेरे ट्रेलर में जो चीज़ है
उससे लगभग एक साल तक बार और रेस्तराँ चलते रहेंगे।
ये बियर के बीज हैं।
लेकिन खलिहान पहुँचने पर मुझे पता चला कि मेरी एक और समस्या थी।
ठीक है, सफ़ेद सरसों कितनी बची है?
लगभग एक बड़ा खेत है,
करीब 40 या 50 टन सफ़ेद सरसों अभी काटनी है।
तो मैं जौ को कहाँ रखूँ?
हैलो।
आख़िर मैं इस जौ को कहाँ रखूँगा?
क्योंकि खलिहान भर गया है, इन्हें मिला नहीं सकते, है न?
नहीं, आपको इसे हवाई पट्टी पर रखना होगा।
वह बंकर जो मैंने बनाया था,
हम वहाँ लगभग 400 टन जौ रख सकते हैं।
पर बारिश के कारण वहाँ नहीं रख सकते हैं।
बारिश होने पर उसे बाहर नहीं छोड़ सकते हैं।
नहीं, गीली होने पर वे उसे नहीं लेंगे।
आपको उसे इसी समय बेचना होगा।
क्या मतलब?
आप उसे रख नहीं सकते, आपको उसे वहाँ डालकर
इसी वक्त उसे बेचना होगा।
क्या, आज ही?
हाँ, सही मायने में, आज ही।
वापस दफ़्तर में।
ठीक है, अनाज के व्यापारी।
हाँ, हैलो।
वाकई, मुझे आज एक वैगन चाहिए।
तो, आप कोई मदद नहीं कर सकते?
कुछ फ़ोन करने के बाद, आख़िरकार एक नतीजा निकला।
आपकी बात सुन दिल बाग़-बाग़ हो गया।
चियर्स, बाय।
वैगन आ रही है।
मैं फिर गाड़ी में केलब के फिर से बनाए भंडारघर में गया
जिसे लॉकडाउन से नाराज़ कुछ लोगों ने जला दिया था।
लग रहा है रेत के किले बनाता नौ साल का बच्चा हूँ। मज़ा आ रहा है।
फिर केलब अपनी खेप लेकर आ पहुँचा।
जिसके जल्द बाद ही मेरी मँगवाई हुई लॉरी आ पहुँची।
यह एक शानदार लॉरी है।
-इसमें जो डालेंगे, यह उसका वज़न करेगी? -हाँ?
-सच में? कमाल है। -हाँ।
लेकिन जैसे ही माल भरना शुरू हुआ, मुझे बड़ी घबराहट होने लगी
जब मुझे एहसास हुआ कि दस एकड़ की कटाई से मिले अनाज से
लॉरी पूरी भर जाएगी।
और हमें अभी 140 एकड़ की कटाई और करनी थी।
मुझे सिर्फ़ यही उम्मीद थी कि इस पर केलब का ध्यान नहीं जाएगा।
बीस लॉरी मँगवानी चाहिए थीं।
-बीस लॉरी? -बीस लॉरी।
-उन्हें लगातार लादना चाहिए था। -क्या, हरेक में 29 टन?
शनिवार शाम के 6:00 बजे हैं।
अभी और नहीं मिलेंगी और कल रविवार है।
और आज रात बारिश होने वाली है।
तो हम बुरी तरह फँस गए हैं?
हाँ।
बुरी तरह फँस गए हैं, अब और जौ नहीं काट सकते, क्योंकि...
आपने गड़बड़ कर दी। आपको सिर्फ़ फ़ोन उठाकर बात करनी थी।
-न। गलत। -हाँ, सही है।
नहीं, मैंने लगभग नौ महीने पहले गलती की थी।
क्या?
जब मैंने सोचा, "यह खलिहान काफ़ी बड़ा है।" मैंने कंजूसी की थी।
"मैं 22 हज़ार से ज़्यादा ख़र्च नहीं करूँगा,
"वह खलिहान काफ़ी बड़ा है, इसमें हर चीज़ आ जाएगी।"
लगा हम ढेर बनाएँगे, सफ़ेद सरसों यहाँ रखेंगे,
गेहूँ और जौ वहाँ रखेंगे।
तुमने मुझसे कभी नहीं कहा... कभी नहीं कहा, सच कहूँ तो...
मैं बोला था, "खलिहान छोटा है।"
पर तुम्हें कहना चाहिए था,
"आपको पता है वह खलिहान आपकी सफ़ेद सरसों से
-"भर जाएगा।" -कहा था!
-तुमने नहीं कहा था। -कहा था! आपने सुना ही नहीं।
आप सुनते ही नहीं।
न, आप ध्यान ही नहीं देते।
शायद आपको पता ही नहीं मैं अभी क्या कह रहा हूँ।
मैंने अभी क्या कहा?
-ध्यान नहीं देना जैसा कुछ। -देखा?
यही तो कहना चाहता हूँ।
तो मेरी वजह से सारा काम रुक गया,
और केलब घर चल पड़ा।
मेरी कमबख्त कार कहाँ है?
दिख गई। पिछली लाइट दिख रही है।
जैसा पता चला,
अगली सुबह मुझे अपने ट्रैक्टर की चाबियों की ज़रूरत नहीं पड़ी।
ज़ाहिर है, हम बारिश में कटाई नहीं कर सकते थे।
और बारिश ख़त्म होने के बाद भी,
हम फसल के सूख जाने तक दोबारा शुरू नहीं कर सकते थे।
तो इंतज़ार करने के दौरान,
हमने समय का इस्तेमाल एक दूसरा काम निपटाने में किया।
मेमनों को रविवार की लंच टेबल तक पहुँचने का सफ़र शुरू करना।
ये बढ़िया, अच्छे माँस वाले मेमने हैं
जो सही वज़न के हैं, 44 किलो से ज़्यादा के,
जो कसाईखाने जाने को तैयार हैं, ताकि हमें अच्छा माँस मिले।
तो, एलन, सही वज़न और आकार क्या है?
-अठहत्तर। -अठहत्तर।
जैसे कि इन्हें पता हो।
यह शाकाहारी खाने के लिए जानदार विज्ञापन है।
पर मैंने क्रूज़ पर जाने के दमदार विज्ञापन देखे हैं,
और अभी भी उस पर नहीं जाऊँगा।
मेमनों के जाने के बाद...
और खेतों के सूखने के बाद,
हमने सफ़ेद सरसों के तिलहन और जौ की
कटाई पूरी की।
और फिर हमें जो मिला, हमने उसे एक अनाज व्यापारी को बेच दिया।
उसके बाद सिर्फ़ एक फसल बची थी...
गेहूँ की।
क्या ख़बर है?
सोलह दशमलव छह।
अब भी ज़्यादा है।
बिना हरे भाग के। इसे एक हफ़्ता और चाहिए।
इसे छोड़ देना होगा।
दुख की बात है, मुझे एक बेहद परेशान करने वाला फ़ोन आया।
अच्छा।
ठीक है, बाद में फ़ोन करूँगा।
ठीक है, शुक्रिया। बाय।
वेन रूनी की मौत हो गई।
मेरे बेचारे नर भेड़ का मरना एक रहस्य था।
तो, हमें जो सबसे सम्मानित शव-गाड़ी मिली, उसे उसमें लादने के बाद,
पशु-चिकित्सक उसे ऑटोप्सी करने ले गया।
और बाद में फ़ोन करके बताया कि उसकी मौत अंतड़ी में मरोड़ आने के कारण हुई।
वेन रूनी 2018 - 2020
मुझे हैरानी है कि मैं वेन की मौत से इतना दुखी हूँ,
क्योंकि... मैं वाकई दुखी हूँ।
वह मेरी शाम की एक आदत का हिस्सा बन गया था।
मैं सैर पर जाते हुए उनके लिए खाना ले जाता
और वे भागते हुए आते थे।
मैं यहाँ इसलिए आया हूँ
क्योंकि मैं देखना चाहता था कि लियो सही-सलामत है।
पर वह उस झाड़ी में छुपा हुआ है।
वह खाने के लिए भी बाहर नहीं आ रहा है।
दुखद बात है, मुझे अपने इकलौते बचे नर भेड़ को शोक में छोड़ना पड़ा।
क्योंकि जल्द ही, गेहूँ का नमी-स्तर बिल्कुल सही हो गया था।
क्या ख़बर है?
चौदह दशमलव चार।
और हम काटने के लिए तैयार हैं।
हमें 96 एकड़ गेहूँ की कटाई करनी थी,
और उसकी कीमत सफ़ेद सरसों की तिलहन और जौ से अलग तरह से आँकी जाती थी।
गेहूँ से आपको जो मात्रा मिलती है...
कहने वाला था वह मायने नहीं रखती, मायने रखती है,
लेकिन वह गुणवत्ता जितने मायने नहीं रखती।
तो मेरा आधा ट्रेलर भर चुका है
और मुझे नहीं पता कि क्या उस आधे भरे ट्रेलर में बहुत बढ़िया गेहूँ है
जिससे रोटी बनाई जाएगी, या
बेहद ख़राब गेहूँ है जो पशुओं का चारा बनेगी।
जब हम जोश से काम में लगे थे, केलब ने,
जो अब नाई के पास जाने के लिए काफ़ी समय से बेताब था,
समय निकालकर अपने बालों को नया अंदाज़ दिया।
बाल।
मुझे पसंद आए।
कम से कम चेहरे पर तो नहीं आते।
लेकिन इस बातचीत के जल्द बाद ही मिज़ाज बदल गया,
क्योंकि गैरेथ बेल ने ध्यान दिया कि एक पड़ोसी किसान मुश्किल में था।
अपनी बाईं ओर देखिए, जेरमी, वहाँ का हाल अच्छा नहीं लग रहा।
कहीं आग लगी है, है न?
हर किसान के लिए यह भयानक है।
उपकरण में ख़राबी की वजह से कटी फसल में आग लगना।
मैं पहुँच रहा हूँ, धीरज रखो, दो मिनट लगेंगे।
मुझे पता है अभी वहाँ दो फ़ायर इंजन जा रहे हैं।
उसे वह कैसे पता है?
तुम्हें वह कैसे पता है?
हर जगह मेरे सूत्र हैं।
मैंने रुककर भगवान का शुक्रिया किया
कि मेरा लैम्बो बेहद भरोसेमंद था।
और फिर हम वापस काम पर लग गए।
बस इसे थोड़ा पीछे की ओर जाने दीजिए।
रेडियो पर साइमन के शांत और स्पष्ट निर्देशों के कारण...
यह अच्छा है, अब आगे लाइए।
...मैं ट्रैक्टर चलाने में माहिर होता जा रहा था।
आप बीच के अगले हिस्से के करीब ही हैं,
अभी इसे बीच से थोड़ा ज़्यादा करीब मोड़ लीजिए।
लेकिन, उस दिन बाद में,
जब मैं भंडार खलिहान से वापस लौटा
तो मैंने पाया कि कंबाइन में एक साथी साइमन की जगह ले चुका था।
मुझे कुछ नहीं पता। मुझे पता नहीं है।
पता नहीं वह मुझसे क्या करवाना चाहता है।
तुम चाहते हो कि अगले चक्कर में तुम्हारे बराबर आऊँ?
उसने बत्ती नहीं जलाई है, पर टोंटी बाहर निकली है,
तो मुझे लगता है वह तैयार है।
क्या पीछे गिर रहा है?
कुछ समझ नहीं आ रहा।
धत् तेरे की।
कुछ भी मत बोलो।
पर, आख़िरकार, हमारा तालमेल बन गया।
पर, सुनो, वह 72 साल का है, पर उसे देखो तो।
वह पिछले हफ़्ते मुझे बता रहा था,
उसने इस फ़ार्म पर 50 सालों से हर साल कंबाइन चलाया है
और वह कोविड के बावजूद भी यह साल चूकना नहीं चाहता।
और वह आ पहुँचा है।
तुम्हारी बत्ती जलने का इंतज़ार करूँगा, जेरल्ड।
बत्ती जला लेना, मैं वापस लौटूँगा।
ठीक है, समझ गया।
मैं नहीं समझा, पर...
अगस्त के अंत तक, हमारा काम पूरा हो चुका था।
हमने गेहूँ, सफ़ेद सरसों के तिलहन
और जौ के 546 एकड़ की कटाई कर ली थी।
और अब खेत आराम कर रहे थे, जो उनका हक बनता था।
पर मैं आराम नहीं कर सकता था। मुझे गेहूँ बेचना था।
तो मैंने एक नमूना लिया...
और चार्ली को फ़ोन किया, जो सब काम ख़त्म होने के बाद
अब अपनी छुट्टियों से लौट आया था
और हमने एक स्थानीय मिल में मिलने का फ़ैसला किया।
यह रहा।
नमूने का थैला।
उम्मीद कर रहा हूँ कि मेरा गेहूँ यहाँ आएगा,
और ब्रेड के लिए आटा बनेगा।
क्योंकि फिर मुझे उसके बढ़िया पैसे मिलेंगे।
स्ट्रॉन्ग व्हाइट ब्रेड और रोल के लिए
पर पहले उसे चक्की के मालिक, पॉल की कसौटी पर खरा उतरना होगा।
यह आपका...
नंबर एक, प्रीमियर लीग...
-प्रीमियर लीग। -...चक्की का गेहूँ।
-कोई चालू माल नहीं। -नहीं।
हम लिवरपूल की तरह हैं, लीग की सबसे ज़बरदस्त टीम।
कम से कम मैनचेस्टर सिटी जैसे तो ज़रूर हैं।
अच्छा, ठीक है। देखते हैं क्या होता है।
मैं इसे लैब में दे दूँगा और वे नतीजा बता देंगे।
-इसमें कितना वक्त लगेगा? -ठीक है। पाँच मिनट।
पॉल के मुताबिक, सफलता या असफलता का पैमाना
अनाज में मौजूद प्रोटीन का प्रतिशत होगा।
-लक्ष्य 13 का है। -तेरह प्रतिशत।
तेरह अहम संख्या है।
मेरे खयाल से इसमें करीब 13.4 प्रतिशत प्रोटीन है।
ठीक है। मेरे हिसाब से 12.6, 12.7 है।
पॉल, हमें जानना है कि क्या...
हाँ, हमें जानना है।
ठीक है। जाकर इसे जाँच लूँ?
-हाँ। प्लीज़। -मैं... हाँ।
-बढ़िया। -बाय। आपकी टोपी अच्छी लगी।
जब हम पॉल के रोटी वैज्ञानिक का काम पूरा होने का इंतज़ार कर रहे थे,
मैं यह जानने को बेताब था कि सफल होने पर मुझे कितना पैसा मिलेगा।
-प्रीमियम गेहूँ का प्रति टन दाम क्या है? -185 पाउंड।
ठीक, और अगर यह मुर्गी-दाना निकला...
-तो कितना? -150, 155 पाउंड।
ठीक है, तो अगर अच्छी गुणवत्ता है तो 185 पाउंड प्रति टन।
-सही कहा। -अगर मुर्गी-दाना है तो 155 पाउंड।
सही कहा।
तो जब इसकी अच्छी गुणवत्ता साबित हो जाए,
क्या मैं उससे दाम पर मोल-भाव करूँ?
आप इसकी कीमत का अंदाज़ा देने के लिए कह सकते हैं।
मैं यह कह सकता हूँ, "मुझे 200 पाउंड प्रति टन चाहिए।"
मेरे खयाल से यह अच्छा दाम है।
-सीधा हिसाब लगता है। -वाकई।
बस 200 पाउंड प्रति टन कह दीजिए,
फिर, "मैं आज नहीं बेचूँगा," और कार में बैठकर चले जाइए।
कह सकते हैं, "मुझे नहीं बेचना।"
"हम कहना चाहेंगे कि हम आपको बेचेंगे, लेकिन..."
-पर ज़रूरी नहीं कि अभी बेचें। -ज़रूरी नहीं आज बेचें।
शायद वह कहे, "अच्छा, ठीक है।"
हाँ, कह सकता है।
मुझे मोल-भाव करना बिल्कुल नहीं आता।
लेकिन अब अटकलबाज़ी का समय ख़त्म हो चुका था।
वह लौट आया है।
सबसे अहम प्रोटीन,
पहला अंक है एक।
हाँ।
-दूसरा अंक है तीन। -हाँ!
फिर एक दशमलव अंक है।
हाँ, शून्य।
और अगला अंक है पाँच।
करीब-करीब...
-तुम्हें कैसे पता था? -रंग से ज़ाहिर था।
मैंने शायद इससे बेहतर गेहूँ नहीं देखा है।
-बहुत अच्छे। -शाबाश, जेरमी।
न, शाबाशी इसकी और केलब की है।
चार्ली, क्या कहते हो कि हम इसे ख़रीदकर मिल में पीसें
और फिर कुछ आटा जेरमी की दुकान में बेचने के लिए भेज सकते हैं?
-हाँ। -नहीं, हमें मोल-भाव करना होगा।
-नहीं, मैंने दाम तय कर लिया है। -क्या मतलब?
आपको कार के दाम पता होंगे, पर मुझे गेहूँ के दाम पता हैं।
तो क्या दाम लगाएँगे?
लगभग 180, 185 पाउंड।
यह शानदार ख़बर है।
सच कहूँ तो यह उम्दा माल है।
मैं जाकर उसमें डुबकी लगाऊँगा।
शुक्रिया, पॉल।
यह वाकई अच्छी ख़बर है।
कटाई पूरी हो गई थी और चार्ली अब हिसाब-किताब लगा रहा था,
तो मैंने पिछली डाक पढ़नी शुरू की,
जिसमें मुझे मेरी
बोतलबंद जलधारा के पानी के ताज़ा जाँच-नतीजे मिले।
"22 डिग्री और 37 डिग्री के जीवाणु नतीजे असफल रहे हैं।"
तो पानी बेचने लायक नहीं है।
"आपके संदर्भ के लिए, टीवीसी काउंट ज़ीरो होना चाहिए
"और इसमें यह 10,000 से ज़्यादा है।"
यह असफल नहीं हुआ, यह तो तबाही है।
दस हज़ार?
इसका मतलब था कि मुझे तुरंत फ़ार्म शॉप पर पहुँचना था,
और किसी के ख़रीदने से पहले शेल्फ़ से पानी को हटाना था।
डिडली स्क्वॉट पानी इसमें कोई गंदगी नहीं है।
मेरे पास इस काम के लिए सही मशीन थी,
क्योंकि मेरा एक पुराने दोस्त से...
पुनर्मिलन हुआ था।
सबका स्वागत है,
डिडली स्क्वॉट के नए तीव्र प्रतिक्रिया वाहन में।
इसे वापस पाकर बहुत ख़ुशी हुई।
सच यह है कि अगर यह मैडागास्कर की सड़कों पर चल सकती है,
तो यह यकीनन चिपिंग नॉर्टन के खेतों में चल सकती है, और यह वही कर रही है।
मैंने कभी यह कार 20 किलोमीटर प्रति घंटा से ज़्यादा तेज़ नहीं चलाई।
अब मुझे देखो।
मैं ऐसा करके ज़िंदगियाँ बचा रहा हूँ।
मैं पानी लेने आया हूँ।
-क्यों? -उसमें गंदगी है।
-क्या कहा? -इसमें गंदगी है।
इस पर लिखा है इसमें कोई गंदगी नहीं।
इस पर लिखा है इसमें कोई गंदगी नहीं, पर यह पूरी तरह सही नहीं है।
इसमें गंदगी भरी पड़ी है।
पता नहीं वह क्या है। दरअसल वह मल नहीं है, बैक्टीरिया है।
पर हम प्रणाली को डिटर्जेंट से धो देंगे,
फिर जाँच कराएँगे।
वे क्या हैं?
मशरूम।
-क्या? -मशरूम। बड़े मशरूम।
बड़े?
-बाप रे। -पता है क्या करते हैं?
इन्हें काटकर अंडे में डुबोते हैं। तलने पर मशरूम टोस्ट जैसा बनते हैं।
लेकिन मशरूम तो यह है।
हाँ, यह बड़ा मशरूम है।
ये हमारे खेत के मशरूम हैं। इसे देखो!
ये कमाल के हैं।
फ़ार्म शॉप की हर चीज़ शानदार थी।
ताज़ा स्थानीय दूध एक लीटर - एक पाउंड
आख़िरकार, हमारी मेहनत का कुछ फल मिलने लगा था।
हमारे अपने सफ़ेद सरसों के तिलहन से बना वनमानुष-अनुकूल वनस्पति तेल
पहले ही बिकने को तैयार था।
और कुछ दिन बाद हमारे मेमने लौट आए।
-बिना हड्डी का कँधे का गोश्त। -हाँ।
छाती का गोश्त, जो भूनने के लिए गर्दन के गोश्त जैसा है।
बोटियाँ। जिगर, गुर्दे और कीमा।
मैंने उसे पैदा कराया, पाला, खाना खिलाया...
-सच में। -...खयाल रखा।
-उसे प्यार किया। -उसे प्यार दिया।
-तुमने इसे मारकर टुकड़े कर डाले। -आपके लिए टुकड़े किए।
खाने को तैयार है।
मेमनों को पालने और काटने में 5,000 पाउंड लगे,
लेकिन वे स्थानीय लोगों को इतने पसंद आए...
आपको दो पूरे मेमने चाहिए, मतलब चार आधे हिस्से। हाँ।
...कि लग रहा था कि शायद उनसे कुछ सौ पाउंड की कमाई हो ही जाएगी।
फिर मिलेंगे। बहुत-बहुत शुक्रिया।
आने के लिए बहुत शुक्रिया। उम्मीद है आपको मज़ा आएगा।
सुपरमार्किट किसे चाहिए? यह चीज़ काम कर गई।
गुड मॉर्निंग।
-हमारे पास सात बचे हैं। -बढ़िया।
हमारे पास बस सात बचे हैं और अभी बस 11:30 बजे हैं।
किसी और को मेमने चाहिए?
दुकान में कमाल की भीड़ है।
और इसे बंद करना पड़ी तो बहुत अफ़सोस की बात होगी
क्योंकि दूध 13 किलोमीटर दूर से आया है,
जो ग्लॉस्टरशर में है,
और हम सिर्फ़ ऑक्सफ़र्डशर का सामान बेच सकते हैं।
सितंबर
इस साल मैंने ज़िंदगी में पहली बार खेती की है।
फिर भी मैंने पारंपरिक तरीके से इसका जश्न मनाने का फ़ैसला किया।
तो मैं अपने पुराने खलिहान के एक बलूत के शहतीर पर
गेहूँ का गट्ठा बाँधने के लिए केलब से मिला।
यह जश्न के जैसा होता है।
कटाई ख़त्म होने पर इसे ऊपर बाँधना।
और गेहूँ बाँधने के साथ-साथ,
किसी और चीज़ का भी जश्न मनाना था।
क्या उन्होंने काटने के लिए इसका इस्तेमाल किया था?
-अच्छे लग रहे हैं। -नहीं, बेहूदा लग रहे हैं।
-तुमने इसके लिए पैसे दिए? -हाँ।
यह नहीं... मैंने यह कैसे किया?
यह भी ढंग से कैसे नहीं कर पा रहा हूँ?
मैं सीढ़ी पर चढ़ता, पर नहीं चढ़ सकता।
-क्यों? -मुझे गोली लगी थी।
क्या?
मुझे पैर में गोली लगी थी।
-तुम्हें वाकई गोली लगी है? -हाँ, सच में।
हाँ, मैं घेरा बनाकर कुछ दोस्तों के साथ फ़ुटबॉल खेल रहा था,
और उसकी एयर राइफ़ल चल गई और "गलती से" मेरे पैर में गोली लग गई।
-मज़ाक कर रहे हो? -पिंडली में।
-एयर राइफ़ल से? -पॉइंट 22 एयर राइफ़ल, चार मीटर दूर से।
बाप रे।
अब निशान बन रहा है। छर्रा अब भी मेरे पैर में है। यहाँ।
-पर वह तुम्हारा दोस्त था? -हाँ, मेरा दोस्त था।
तो, उसने अपनी बंदूक निकाली, कारतूस भरा और तुम पर निशाना लगाया।
-हाँ। -और तुमने क्या कहा?
-"मुझ पर बंदूक मत तानो, बेवकूफ़।" -कोई झड़प नहीं हुई थी?
नहीं, हम प्राइमरी स्कूल से जिगरी दोस्त रहे हैं।
उसने कहा वह एक हादसा था।
किसी पर एयर राइफ़ल तानना
और घोड़ा दबाना हादसा कैसे हो सकता है?
पता नहीं।
मुझे शक था कि मेरी अगली बातचीत भी उतनी ही परेशानी भरी होगी,
क्योंकि ख़ुशमिज़ाज चार्ली के साथ बैठकर
यह पता लगाने का समय आ गया था कि कटाई से कितना पैसा बना है।
सारा काम ख़त्म हो गया।
कटाई ख़त्म हुई।
-शाबाश। बढ़िया। -शुक्रिया।
कैसा लग रहा है?
एक मिनट में बताता हूँ,
तुम मुझे आँकड़े बताओ।
तुम मेरा सच से सामना करवाओगे।
-जैसा आप जानते हैं... -यह शुरू हो गया।
सभी के लिए यह साल खेती के लिए...
बहुत अच्छा नहीं रहा।
मैंने कल द टाइम्स में पढ़ा था
कि यह 1976 के बाद से किसानों के लिए सबसे बुरा साल रहा है।
गर्मियाँ में सूखा पड़ा था। याद है।
ओ लेवल की परीक्षा का साल। तभी कुछ नहीं मिला।
गेहूँ - सफ़ेद सरसों की तिलहन - जौ - कुल
हम इन ऊपर के खानों को देखेंगे। नीले वालों को देखिए।
मैं आपको डराने वाला हूँ।
पिछले साल, हमने फसलों की बिक्री से 226,000 पाउंड कमाए।
यह लागत को हटाकर है।
तो 226,000 पाउंड।
-हाँ। -और इस साल के 137 हैं।
तो, उसी इलाके से 90,000 पाउंड कम कमाए हैं।
यह नौ...
-जो बहुत आश्चर्यजनक है। -"आश्चर्यजनक" कह सकते हैं।
-यह 90,000 पाउंड कम हैं। -हाँ।
यह बहुत ज़्यादा है, 40 प्रतिशत कम।
मौसम की वजह से 90,000 पाउंड का नुकसान हुआ।
तो लागत कहाँ है, क्योंकि कितना...
-लागत यहाँ है, तो हमने खर्च... -हमने ख़र्च किए...
-बीज पर 14,000 पाउंड। -बीज पर।
खाद पर 34,000 पाउंड और स्प्रे पर 20,000 पाउंड।
तो 68,601 पाउंड हुए।
और फिर 68,457 पाउंड की लागत है।
वह केलब हुआ, मशीनरी हुई।
तो, आपके खेती लायक फ़ार्म से 144 पाउंड का मुनाफ़ा कमाया है।
तो, सच बात यह है,
कि एक साल के लिए हफ़्ते के सातों दिन 1,000 एकड़ के फ़ार्म पर खेती करके
हमें 144 पाउंड की आमदनी हुई है?
सही कहा।
ख़ुशकिस्मती से, हमें सबसिडी मिली है। जब वह चली जाएगी...
किसान क्या करेंगे?
सच में, आख़िर वे क्या करेंगे?
वे लोग जिनके पीछे अमेज़न फ़िल्म दल नहीं है,
और हू वॉन्ट्स टु बी अ मिलियनेर? से पैसा नहीं कमा रहे हैं?
मतलब, सबसिडी कम होने लगी तो क्या करेंगे?
तब देहात का पूरा नक्शा ही बदल जाएगा।
शायद 30 प्रतिशत कम किसान होंगे।
पर आज के दौर में खेती का यही हाल है।
अगली बार जब कोई किसान मौसम का रोना रोए...
उसे गले लगाना और एक बोतल ख़रीद देना,
क्योंकि वह बारिश में काम करने की परेशानी का रोना नहीं रो रहा है,
वह अपने बर्बाद होने का रोना रो रहा है।
अब मैं पशोपेश में था।
मैंने पूरी साल कड़ी मेहनत की
और उसका इनाम मिला 144 पाउंड।
आर्थिक मदद और सबसिडी के बावजूद,
अगर मैं ज़मीन बेचकर, पैसा बैंक में डालकर,
उसके ब्याज पर जीता, तो ज़्यादा खुशहाल रहता।
पर फिर भी पिछला साल बहुत शानदार रहा।
मैंने ऐसे कई काम किए जो लगता नहीं था कि मैं कर पाऊँगा।
मैं भेड़ पालक बना।
ट्रैक्टर ड्राइवर बना।
दुकानदार बना।
दाई बना।
अहम कर्मी बना।
इंजीनियर बना।
और संरक्षणवादी बना।
और यह सब डिडली स्क्वॉट के
हमेशा ख़ुश रहने वाले, अजीबो-गरीब परिवार के साथ किया।
पर क्या मैं वाकई यह सब दोबारा कर सकता हूँ...
40 पेंस प्रति दिन से भी कम के लिए?
हमारी कटाई उत्सव की पिकनिक पर यह सवाल
सबसे पहले सामने आया।
यह।
तो, क्या हमें खेती शुरू किए एक साल और एक दिन हो गया?
हाँ। इतना ही हुआ है।
तो, एक बड़ी बात जो अब मुझे सोचनी है,
असल में, मेरे पास एक विकल्प है।
या तो लंदन वापस जाकर अपनी पुरानी ज़िंदगी में लौट सकता हूँ...
हाँ, वही कीजिए।
-तुमने दूसरा विकल्प नहीं सुना। -नहीं। वही कीजिए।
मुझे लगता है कि अब मैं लंदन वापस नहीं जाना चाहता।
-कभी नहीं? -नहीं, मैं यहाँ ख़ुश हूँ।
आपको लंदन अच्छा लगता है। आपको लंदन पसंद है।
और आपके लिए लंदन सही है।
और लंदन में तुम्हारे दोस्त हैं।
लंदन में आपके दोस्त हैं, बहुत से परिचित हैं।
यहाँ भी आपके बहुत से दोस्त हैं।
यह मुझे रोकना चाहता है।
क्योंकि मैं इसके लिए दुधारू गाय हूँ।
अगर तुलना करूँ, तो मैं फ़ार्म चुनूँगी।
तुम यहाँ पर ख़ुश हो।
तुमने सही कहा, मैं यहाँ ख़ुश हूँ।
मेमनों को जन्म के समय मैंने कहा था कि मैं इतना ख़ुश कभी नहीं हुआ।
मेमने पैदा हो रहे थे और वह बहुत बढ़िया दिन था,
मैंने कहा था, "कभी काम पर इतनी ख़ुशी नहीं हुई।"
-सच में? -नहीं।
-वे रंग देखो। पतझड़ आ रहा है। -कमाल का नज़ारा है।
दरअसल, फ़ार्म पर हमेशा कमाल का नज़ारा होता है।
कोई भी दिन हो, कुछ न कुछ बेहद ख़ूबसूरत होता है।
बात यह है, शो ख़त्म हो गया है।
यह वाला।
-चियर्स। -उसका दुख है।
पर पिछले साल के दौरान मदद के लिए बहुत-बहुत शुक्रिया।
चियर्स।
तुम सबका बहुत-बहुत शुक्रिया।
मुझे सहने के लिए शुक्रिया।
अब मैं उस ट्रैक्टर में बैठूँगा।
तुम सब मेरे साथ आकर उस पर कल्टीवेटर लगाओगे
और अब मैं जुताई करूँगा।
मुझे लगा आपको आज रात पार्टी में जाना है।
लंदन में।
आप देख रहे थे...
जेरल्ड
चार्ली
एलन
केविन
लीसा
केलब
और जेरमी को
इस शो पर...
क्लार्कसंस फ़ार्म
संवाद अनुवादक संजय मल्होत्रा
रचनात्मक पर्यवेक्षक शीला सिजिन मैथ्यूज़